Comisia Europeană vrea o creștere a cheltuielilor de apărare. O clauză ar permite statelor să aloce fonduri fără a încălca regulile UE
Președinta Comisiei Europene, Ursula von der Leyen, a sugerat activarea unei clauze de urgență care să permită țărilor să-și mărească cheltuielile pentru apărare, au declarat pentru Politico patru oficiali ai Uniunii Europene. Ideea, exprimată în timpul unei reuniuni cu ușile închise cu liderii statelor membre luni, ar permite guvernelor să își majoreze semnificativ cheltuielile pentru apărare fără a încălca regulile bugetare ale UE.